閑情賦並序

（序）初，張衡作《定情賦》，蔡邕作《靜情賦》，檢逸辭而宗澹泊，始則盪以思慮，而終歸閑正。將以抑流宕之邪心，諒有助於諷諫。綴文之士，奕代繼作；因並觸類，廣其辭義。餘園閭多暇，復染翰為之；雖文妙不足，庶不謬作者之意乎。



（正文）



夫何瑰逸之令姿，獨曠世以秀群。表傾城之艷色，期有德於傳聞。佩鳴玉以比潔，齊幽蘭以爭芬。淡柔情於俗內，負雅志於高雲。悲晨曦之易夕，感人生之長勤；同一盡於百年，何歡寡而愁殷！褰朱幃而正坐，泛清瑟以自欣。送纖指之餘好，攮皓袖之繽紛。瞬美目以流眄，含言笑而不分。曲調將半，景落西軒。悲商叩林，白雲依山。仰睇天路，俯促鳴弦。神儀嫵媚，舉止詳妍。激清音以感餘，願接膝以交言。欲自往以結誓，懼冒禮之為愆；待鳳鳥以致辭，恐他人之我先。意惶惑而靡寧，魂須臾而九遷：願在衣而為領，承華首之餘芳；悲羅襟之宵離，怨秋夜之未央！願在裳而為帶，束窈窕之纖身；嗟溫涼之異氣，或脫故而服新！願在發而為澤，刷玄鬢於頹肩；悲佳人之屢沐，從白水而枯煎！願在眉而為黛，隨瞻視以閑揚；悲脂粉之尚鮮，或取毀於華妝！願在莞而為席，安弱體於三秋；悲文茵之代御，方經年而見求！願在絲而為履，附素足以周旋；悲行止之有節，空委棄於床前！願在晝而為影，常依形而西東；悲高樹之多蔭，慨有時而不同！願在夜而為燭，照玉容於兩楹；悲扶桑之舒光，奄滅景而藏明！願在竹而為扇，含凄飆於柔握；悲白露之晨零，顧襟袖以緬邈！願在木而為桐，作膝上之鳴琴；悲樂極而哀來，終推我而輟音！



考所願而必違，徒契契以苦心。擁勞情而罔訴，步容與於南林。棲木蘭之遺露，翳青松之餘陰。儻行行之有覿，交欣懼於中襟；竟寂寞而無見，獨（絹去糹補忄或可與狷通？）想以空尋。斂輕裾以復路，瞻夕陽而流嘆。步徙倚以忘趣，色慘慘而就寒。葉燮燮以去條，氣凄凄而就寒，日負影以偕沒，月媚景於雲端。鳥凄聲以孤歸，獸索偶而不還。悼當年之晚暮，恨茲歲之欲殫。思宵夢以從之，神飄飄而不安；若憑舟之失棹，譬緣崖而無攀。於時畢昴盈軒，北風凄凄，炯炯（本作忄旁，從辭海，通）不寐，眾念徘徊。起攝帶以侍晨，繁霜粲於素階。雞斂翅而未鳴，笛流遠以清哀；始妙密以閑和，終寥亮而藏摧。意夫人之在茲，托行雲以送懷；行雲逝而無語，時奄冉而就過。徒勤思而自悲，終阻山而滯河。迎清風以怯累，寄弱志於歸波。尤《蔓草》之為會，誦《召南》之餘歌。坦萬慮以存誠，憩遙情於八遐。



